DigiNYT-seurantaryhmä

Aika ke 13.4.2016 klo 12.00-14.00

Paikka VM Mariankatu 9, nh. Jakovarat

|  |  |  |
| --- | --- | --- |
| Osallistujat | Olli-Pekka Heinonen, pj. (kohdat 1-3)Pekka Ala-Pietilä (pj. kohdat 4-5)Martti HetemäkiTuomas VanhanenAnna-Maija Karjalainen Timo Laitinen Heikki MannilaPetri PeltonenMikko Kosonen | Petteri KoponenMirjami LaitinenRiku JylhänkangasJanne KerkeläMikael GrannasPekka SoiniHanna TainioVille PeltolaAleksi Kopponen, siht.Toni Äikäs, siht. |

1. Edellisen kokouksen muistio

Edellisen kokouksen (8.3.) muistioon ei ollut korjattavaa.

1. Digistrategian valmistelu

Sami Kivivasara ja Juhani Korhonen VM:n JulkICT-osastolta esittelivät tekeillä olevan strategian taustaa ja sisältöä.

Keskustelussa osin kyseenalaistettiin strategian tarvetta mm. siksi, että hallitusohjelmassa on jo asetettu strategisen tason tavoitteita julkisen hallinnon digitalisaatiolle. Strategialuonnoksen katsottiin kuitenkin sisältävän sinänsä oikeita asioita. Jatkovalmistelulle annettiin erityisesti seuraavia evästyksiä:

* Visio on tärkeä, koska se luo suunnan ja tavoitteen.
* Termi strategia voi antaa tässä yhteydessä väärän kuvan, koska nyt pitäisi keskittyä enemmän tärkeiden asioiden toimeenpanoon. Taustalle tarvitaan kuitenkin yhteinen ymmärrys, ja strategia voi sitä edesauttaa.
* Toimeenpanosuunnitelma on tärkeä.
* Sitoutumista voidaan edistää mm. valmennuksellisin keinoin.
* Fokus pitää olla muutoksen aikaansaamisessa.
* Ohjaus- ja rahoitusmallin tulee sisältyä strategiaan / toimeenpanosuunnitelmaan.
* Läpinäkyvyys on hyvä ohjauskeino toimeenpanossa.
* Toimeenpanoa pitäisi johtaa onnistumisten ja esimerkkien kautta. Tuetaan jo käynnissä olevia hankkeita, jotka toteuttavat strategian tavoitteita. Lisäksi tarvitaan kokeiluja ja pilotteja.
* Maakuntauudistus on tulossa, joten sitä ei pitäisi unohtaa, koska uudistus vaikuttaa merkittävästi palveluihin ja hallinnon rakenteisiin.
* Tulevaisuuden haasteet pitäisi huomioida, digitalisaatio on jo tavallaan itsestään selvyys ja tulee joka tapauksessa.
* MyData, open source ja hankinnat ovat aihealueita, joihin voisi ottaa strategiassa kantaa.
* Kansainväliset esimerkit on hyvä huomioida erityisesti siitä näkökulmasta, miten toimeenpanoa on muualla saatu tehokkaasti edistettyä.
1. Kansallisen palveluarkkitehtuurin (KaPA) tilanne

Maria Nikkilä VM:n JulkICT-toiminnosta kertoi KaPA-ohjelman edistymisestä ja toimintamallista, jota kehitystyössä on sovellettu.

Kiitettiin koko KaPA:n edistämiseen osallistunutta tiimiä tuloksellisesta etenemisestä ja pyydettiin viemään terveiset kaikille asianosaisille.

Keskustelussa todettiin mm. seuraavia näkökohtia:

* Käytettyä hankintamallia pitäisi voida hyödyntää benchmark-kohteena muulle julkisen hallinnon ICT-kehittämiselle.
* Lainsäädännön esteet tiedon liikkuvuudelle ja hyödynnettävyydelle pitää pystyä taklaamaan (liittyy edellisessä kokouksessa esillä olleisiin lainsäädäntöasioihin).
* Palvelujen käytettävyys pitää varmistaa, varsinkin kun kokonaisuus on hyvin kompleksinen.
* Nykyisen tekemisen rinnalla voisi jo miettiä eteenpäin seuraavaa tasoa; miten saadaan parhaat osaajat mukaan kehittämiseen.

Täsmennyksenä kokouksessa esitettyyn: Ohjelmaa tukeva hallituksen esitys laiksi hallinnon yhteisistä sähköisen asioinnin tukipalveluista hyväksyttiin valtioneuvostossa 14.4. ja se menee eduskunnan käsittelyyn.

1. Palveluoperaattori-hanke

Antti Kivelä Sitrasta esitteli STM:n ja muiden toimijoiden kanssa tehtyä valmistelutyötä ja suunniteltujen esituotantohankkeiden kokonaisuutta. Tarkoituksena on mm. edistää hyvinvoinnin tietovarantojen hyödyntämistä ketterästi ja luotettavasti.

Keskustelussa todettiin mm., että tiedolla on suuri arvo ja sen hyödyntämiseen sisältyy paljon potentiaalia. Tietoa pitää pystyä hyödyntämään Suomessa, vaikka tiedolla olisi arvoa myös kansainvälisesti. Todettiin myös, ettei esituotantohankkeiden eteneminen saisi jäädä kiinni rahoituksesta vaan siihen tulisi löytää ratkaisu.

1. Muut asiat
* seuraavan kokouksen (2.5.) aiheita
	+ Digistartti: hankeaihioiden arviointi / Valtiokonttori
	+ Digitaalisen liiketoiminnan kasvuympäristö -kärkihanke / LVM
	+ Tulorekisteri-hanke (Katre) / VM
* kesäkuun kokous 9.6.
* alustava syksyn kokousaikataulu
	+ to 8.9. klo 9 – 11
	+ ke 12.10. klo 10 – 12
	+ ke 2.11. klo 10 – 12
	+ to 1.12. klo 10 – 12